CELEX: 32017D0932
Language: sl
Date: 2017-05-23 00:00:00
Title: Sklep Sveta (EU) 2017/932 z dne 23. maja 2017 o spremembi Sklepa 1999/70/ES o zunanjih revizorjih nacionalnih centralnih bank glede zunanjega revizorja centralne banke Nationale Bank van België/Banque Nationale de Belgique

1.6.2017   
            
            
               SL
            
            
               Uradni list Evropske unije
            
            
               L 141/12
            
         SKLEP SVETA (EU) 2017/932
   z dne 23. maja 2017
   o spremembi Sklepa 1999/70/ES o zunanjih revizorjih nacionalnih centralnih bank glede zunanjega revizorja centralne banke Nationale Bank van België/Banque Nationale de Belgique
   SVET EVROPSKE UNIJE JE –
   ob upoštevanju Protokola št. 4 o statutu Evropskega sistema centralnih bank in Evropske centralne banke, ki je priložen Pogodbi o Evropski uniji in Pogodbi o delovanju Evropske unije, ter zlasti člena 27.1 Protokola,
   ob upoštevanju Priporočila Evropske centralne banke z dne 31. marca 2017 Svetu Evropske unije o zunanjem revizorju centralne banke Nationale Bank van België/Banque Nationale de Belgique (ECB/2017/8) (1),
   ob upoštevanju naslednjega:
   
               (1)
            
            
               Revizijo računovodskih izkazov Evropske centralne banke (ECB) in nacionalnih centralnih bank držav članic, katerih valuta je euro, opravljajo neodvisni zunanji revizorji, ki jih priporoči Svet ECB in odobri Svet.
            
         
               (2)
            
            
               Mandat zunanjega revizorja centralne banke Nationale Bank van België/Banque Nationale de Belgique, Ernst & Young Bedrijfsrevisoren/Réviseurs d'entreprises, je potekel po reviziji za poslovno leto 2016. Zaradi tega je treba imenovati zunanjega revizorja od poslovnega leta 2017.
            
         
               (3)
            
            
               Centralna banka Nationale Bank van België/Banque Nationale de Belgique je za svojega zunanjega revizorja za poslovna leta 2017 do 2022 izbrala družbo Mazars Réviseurs d'entreprises/Mazars Bedrijfsrevisoren SCRL/CVBA.
            
         
               (4)
            
            
               Svet ECB je priporočil, da se družba Mazars Réviseurs d'entreprises/Mazars Bedrijfsrevisoren SCRL/CVBA imenuje za zunanjega revizorja centralne banke Nationale Bank van België/Banque Nationale de Belgique za poslovna leta 2017 do 2022.
            
         
               (5)
            
            
               Na podlagi priporočila Sveta ECB bi bilo treba Sklep Sveta 1999/70/ES (2) ustrezno spremeniti –
            
         SPREJEL NASLEDNJI SKLEP:
   Člen 1
   V členu 1 Sklepa 1999/70/ES se odstavek 1 nadomesti z naslednjim:
   
      „1.   Družba Mazars Réviseurs d'entreprises/Mazars Bedrijfsrevisoren SCRL/CVBA se odobri kot zunanji revizor centralne banke Nationale Bank van België/Banque Nationale de Belgique za poslovna leta 2017 do 2022.“
   
   Člen 2
   Ta sklep začne učinkovati na dan uradne obvestitve.
   Člen 3
   Ta sklep je naslovljen na ECB.
   
      V Bruslju, 23. maja 2017
      
         
            Za Svet
         
         
            Predsednik
         
         E. SCICLUNA
      
   
   
      (1)  UL C 120, 13.4.2017, str. 1.
   
      (2)  Sklep Sveta 1999/70/ES z dne 25. januarja 1999 o zunanjih revizorjih nacionalnih centralnih bank (UL L 22, 29.1.1999, str. 69).